Cəlilova Nəzrin

\*"Gəlin gedək Qarabağa"\*

Bir arzum var artıq mənim,

Qarış-qarış gəzim indi,

Torpağını, hər daşını,

Bərk-bərk öpüm Vətənimin.

Axı necə dözmüşük biz?

Bu ədalətsiz ayrılığa.

Necə nəfəs almışıq biz?

Otuz illik intizarda.

Artıq yetər, həsrət bitsin!

Bitsin köçkün, qaçqın adın!

Öz evimdə, öz obamda,

Dalğalansın öz bayrağım!

Gəlin gedək Qarabağa!

Küskün qalmış o yaylağa,

Qovuşduraq köçkünləri,

Barışdıraq küskünləri.

Havalansın Xanın səsi,

Qarabağın Şikəstəsi.